CELEX: E2017J0011
Language: el
Date: 2018-06-14 00:00:00
Title: Απόφαση του Δικαστηρίου, της 14ης Ιουνίου 2018, στην υπόθεση E-11/17 — Εποπτεύουσα Αρχή της ΕΖΕΣ κατά Ισλανδίας (Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη εφαρμογής — Οδηγία 2011/61/ΕΕ)

15.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
      της 14ης Ιουνίου 2018
      στην υπόθεση E-11/17
      Εποπτεύουσα Αρχή της ΕΖΕΣ κατά Ισλανδίας
      
         (Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη εφαρμογής — Οδηγία 2011/61/ΕΕ)
      
      (2018/C 414/08)
      Στην υπόθεση E-11/17, Εποπτεύουσα Αρχή της ΕΖΕΣ κατά Ισλανδίας — ΠΡΟΣΦΥΓΗ με αίτημα να κηρυχθεί ότι η Ισλανδία παρέβη τις υποχρεώσεις που υπέχει βάσει της πράξης που αναφέρεται στα σημεία 30, 31ββ, 31δ, 31εβ και 31θ του παραρτήματος IX της συμφωνίας για τον Ευρωπαϊκό Οικονομικό Χώρο [οδηγία 2011/61/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, σχετικά με τους διαχειριστές οργανισμών εναλλακτικών επενδύσεων και για την τροποποίηση των οδηγιών 2003/41/ΕΚ και 2009/65/ΕΚ και των κανονισμών (ΕΚ) αριθ. 1060/2009 και (EE) αριθ. 1095/2010], όπως προσαρμόστηκε με το πρωτόκολλο 1 της συμφωνίας, και δυνάμει του άρθρου 7 της συμφωνίας, παραλείποντας να θεσπίσει τα αναγκαία μέτρα για την εφαρμογή της εν λόγω πράξης εντός της ταχθείσας προθεσμίας, και/ή παραλείποντας να ενημερώσει την Εποπτεύουσα Αρχή της ΕΖΕΣ για τα μέτρα που έλαβε για την εφαρμογή της εν λόγω πράξης, το Δικαστήριο, αποτελούμενο από τους Páll Hreinsson, πρόεδρο, Per Christiansen και Bernd Hammermann (εισηγητή δικαστή), δικαστές, εξέδωσε απόφαση στις 14 Ιουνίου 2018, το διατακτικό της οποίας έχει ως εξής:
      Το Δικαστήριο:
      
                  1.
               
               
                  δηλώνει ότι η Ισλανδία παρέβη τις υποχρεώσεις που υπέχει βάσει της πράξης που αναφέρεται στα σημεία 30, 31ββ, 31δ, 31εβ και 31θ του παραρτήματος IX της συμφωνίας για τον Ευρωπαϊκό Οικονομικό Χώρο [οδηγία 2011/61/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, σχετικά με τους διαχειριστές οργανισμών εναλλακτικών επενδύσεων και για την τροποποίηση των οδηγιών 2003/41/ΕΚ και 2009/65/ΕΚ και των κανονισμών (ΕΚ) αριθ. 1060/2009 και (EE) αριθ. 1095/2010], όπως προσαρμόστηκε στη συμφωνία βάσει του πρωτοκόλλου 1, και δυνάμει του άρθρου 7 της συμφωνίας, παραλείποντας να θεσπίσει τα αναγκαία μέτρα για την εφαρμογή της πράξης εντός της ταχθείσας προθεσμίας.
               
            
                  2.
               
               
                  Διατάσσει την Ισλανδία να καταβάλει τα δικαστικά έξοδα.